คือมันไม่เชิงว่าเปนเลือดอะค้ะ แต่เปนสีน้ำตาล บางวันก้เข้มบางวันก้สีน้ำตาลอ่อน มันมาตั้งแต่วันที่18 วันที่18มันมาไม่ค่อยเยอะ แต่พอมาหลังๆเมื่อวันที่20-23มันก้ยังเปนสีน้ำตาลยุ่แล้วก้มีเลือดสีแดงผสม หลังจากวันที่23 ในวันที่24เลือดก้เปนสีแดงปกติที่เคยเปนอะค้ะ จนถึงวันที่1 พ.ค. ประจำเดือนก้ยังไม่หมด ก้เลยอยากจะถามคุณว่าอาการแบบนี้มันคืออะรัยอะค้ะ?
สวัสดีค่ะโดยปกติแล้วจะมีระยะของรอบประจำเดือนประมาณ 21 - 35 วัน และไม่เกิน 7 วัน ขึ้นกับแต่ละบุคคล หากมีประจำเดือนถี่ ห่าง หรือ นานเกินไป ถือว่าผิดปกติอาการประจำเดือนมานานผิดปกตินั้นเป็นสิ่งที่พบได้ค่อนข้างบ่อย ส่วนสาเหตุที่ทำให้ประจำเดือนมานานผิดปกติหรือมาไม่สม่ำเสมอนั้น มีหลายอย่าง เช่น ความไม่สมดุลของฮอร์โมนเพศ (ฮอร์โมนเอสโตรเจนและฮอร์โมนโปรเจสเตอโรน) การรับประทานยาหรืออาหารบางชนิดที่อาจมีฮอร์โมนเพศหญิงผสมอยู่ ความผิดปกติของการตกไข่ (ovarian dysfunction) การออกกำลังกายหนัก หรือความเครียด ก็ทำให้ประจำเดือนมาไม่สม่ำเสมอได้ การทำงานของไทรอยด์ผิดปกติ เป็นต้น ส่วนการที่เลือดประจำเดือนสีคล้ำ หรือสีน้ำตาล โดยทั่วไปไม่ถือว่าเป็นความผิดปกติค่ะ เป็นลักษณะของเลือดประจำเดือนน้อย หรืออาจเป็นเลือดประจำเดือนเก่าแนะนำว่า หากประจำเดือนยังมีลักษณะผิดปกติ ไม่แน่ใจ หรือสงสัย ควรปรึกษาแพทย์ เพื่อรับการตรวจร่างกาย และอาจต้องตรวจเพิ่มเติมอื่น แล้วจึงให้การวินิจฉัยและการรักษาที่ถูกต้องเหมาะสมต่อไปค่ะ